To hold kæmper om den direkte billet til Superligaen, mens tre hold kæmper om tredjepladsen i 1. division.

Der er masser på spil i 1. division i dag. Vinderen - den direkte oprykker til Superligaen skal findes. Kampen om tredjepladsen er helt åben, og som var det Superligaen i gamle dage, så skal det hele afgøres på samme tid. Dagens absolutte hovedkamp er Hobro og Vendsyssel, der møder hinanden i et direkte opgør om en plads i Superligaen i næste sæson. Det er vind eller forsvind for Vendsyssel, mens Hobro har de bedste kort på hånden. Hobro kan tage førstepladsen med en sejr eller uafgjort mod Vendsyssel på hjemmebane i sidste runde. Hobro er sikker på som minimum at slutte på andenpladsen i 1. division. Vendsyssel er også sikker på som minimum at slutte på andenpladsen uanset resultatet mod Hobro. Erik Rasmussens tropper skal dog bruge en sejr over Hobro, hvis de skal tage førstepladsen. Andenpladsen i første division møder den samlede vinder af kampene mellem Esbjerg fB og AC Horsens i to playoffkampe. Kampen fløjtes igang klokken 15.